නාමල්ගේ ප්රතිපත්ති ප්රකාශය ළඟ ළඟ ම
ඉදිරි ජනාධිපතිවරණයේ දී ශ්රී ලංකා පොදුජන පෙරමුණේ මැතිවරණ ප්රතිපත්ති ප්රකාශය මෙම මස අන්තිම සතියේ දී හෝ ලබන මස පළමු වැනි දින ඉදිරිපත් කිරීමට සැලසුම් කර ඇති බව ශ්රී ලංකා පොදුජන පෙරමුණේ මහ ලේකම් නීතිඥ සාගර කාරියවසම් මහතා පවසයි නාමල් රාජපක්ෂ මහතා ජනාධිපතිවරණයට ඉදිරිපත් වීමත් සමග වෘත්තීය සංවිධාන හා වාණිජ්ය මණ්ඩලවල නියෝජිතයින් විශාල පිරිසක් ප්රතිපත්ති ප්රකාශය සඳහා තම අදහස් යෝජනා ලබා දීමට ඉදිරිපත් වී ඇති බව ද මහලේකම්වරයා කියයි එමෙන්ම ඉදිරි ජනාධිපතිවරණයේ දී ජනාධිපති රනිල් වික්රමසිංහ මහතාට සහයෝගය ලබා දීමට ඉදිරිපත් වී සිටින ශ්රී ලංකා පොදුජන පෙරමුණේ මැති ඇමැතිවරුන්ට විරුද්ධව විනය ක්රියාමාර්ග කඩිනමින් ගැනීමට අවශ්ය කටයුතු මේ දිනවල සිදුකර ගෙන යන බව ද නීතිඥ සාගර කාරියවසම් මහතා පවසයි ශ්රී ලංකා පොදුජන පෙරමුණේ දේශපාලන මණ්ඩලය විසින් මේ සම්බන්ධයෙන් ගනු ලැබූ තීන්දුව ක්රියාත්මක කිරීමට තමන් බැඳී සිටින බව ද හෙතෙම පවසයි ලලිත් චාමින්ද